CELEX: 32021D0087
Language: el
Date: 2021-01-26 00:00:00
Title: Απόφαση (ΚΕΠΠΑ) 2021/87 της Επιτροπής Πολιτικής και Ασφάλειας της 26ης Ιανουαρίου 2021 σχετικά με το διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2019/1613 (ATALANTA/1/2021)

28.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 30/4
               
            
         ΑΠΟΦΑΣΗ (ΚΕΠΠΑ) 2021/87 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 26ης Ιανουαρίου 2021
         σχετικά με το διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2019/1613 (ATALANTA/1/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις σχετικά με το διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta).
                  
               
                     (2)
                  
                  
                     Στις 25 Σεπτεμβρίου 2019, η ΕΠΑ εξέδωσε την απόφαση (ΚΕΠΠΑ) 2019/1613 (2) με την οποία διορίστηκε ο υποστράτηγος Antonio PLANELLS PALAU ως διοικητής επιχειρήσεων της ΕΕ για την Atalanta από την 1η Οκτωβρίου 2019.
                  
               
                     (3)
                  
                  
                     Η Ισπανία πρότεινε τον υποναύαρχο Eugenio DÍAZ DEL RÍO ως διάδοχο του υποστράτηγου Antonio PLANELLS PALAU για τη θέση του διοικητή επιχειρήσεων της ΕΕ για την Atalanta.
                  
               
                     (4)
                  
                  
                     Στις 17 Δεκεμβρίου 2020, η στρατιωτική επιτροπή της ΕΕ υποστήριξε την επιλογή του υποναύαρχου Eugenio DÍAZ DEL RÍO ως διοικητή επιχειρήσεων της ΕΕ για την Atalanta από τις 19 Φεβρουαρίου 2021.
                  
               
                     (5)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος Eugenio DÍAZ DEL RÍO διορίζεται διοικητής επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) από τις 19 Φεβρουαρίου 2021.
         
         
            Άρθρο 2
            Η απόφαση (ΚΕΠΠΑ) 2019/1613 καταργείται.
         
         
            Άρθρο 3
            Η παρούσα απόφαση εφαρμόζεται από τις 19 Φεβρουαρίου 2021.
         
         
            Βρυξέλλες, 26 Ιανουαρίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 301 της 12.11.2008, σ. 33.
         
            (2)  Απόφαση (ΚΕΠΠΑ) 2019/1613 της Επιτροπής Πολιτικής και Ασφάλειας, της 25ης Σεπτεμβρίου 2019, σχετικά με τον διορισμό του Διοικητή Επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/3/2019) (ΕΕ L 250 της 30.9.2019, σ. 84).